ખૂરશી, કબાટ અને ટેબલ વગેરે માટે નવા મોલ્ડ ખરીદવાના આયોજન માટે, કાર્યકારી મૂડી અને સામાન્ય કોર્પસ ફંડની જરૂરિયાત માટે અંશતઃ ફંડ મેળવવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૮૮૪૦૦૦ ઈકવીટી શેર રૂ. પ૧ના મુકરર ભાવે ઓફર કરીને રૂ. ૪.૫૧ કરોડ એકત્રીત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૧૨.૦૭.૨૦૧૮ ના રોજ ખુલશે અને તા. ૧૮.૦૭.૨૦૧૮ના રોજ બંધ થશે. ઓછામાં ઓછી અરજી ૨૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ એમ ઈ ઈમર્જ પર લીસ્ટ થશે. આ ઈસ્યુ ભરાઈ ગયા પછી કંપનીની ભરપાઈ થયેલ મૂડીના ૨૭.૧૭% હિસ્સો આપશે. આ ઈસ્યુના લીડ મેનેજર ટર્નઅરાઉન્ડ કોર્પોરેટ એડવાઈઝર્સ પ્રા. લી છે જયારે માસ સર્વિસીસ લી. તેના રજીસ્ટ્રાર છે. મોટા ભાગના શેર ભાવો ભાવ આપ્યા પછી, તેઓએ માર્ચ ર૦૦૮ માં (રૂ. ૧૦ની મૂૃ કિંમતના શેર) ૮૦૦૦૦ શેર, શેર દીઠ રૂ. ૧૦૦ ના ભાવે આપેલ અને આ પછી જાન્યુઆરી ર૦૧૮માં એક શેર પર બે શેર બોનસ આપેલ હતા. પ્રમોટર્સ દ્વારા શેરના સંપાદનની સરેરાશ કિંમત શેર દીઠ રૂ.૭.૧૭ અને રૂ. ૭.૫૬ હતી. આ ઈસ્યુ બાદ આ કંપનીની હાલની ભરપાઈ થયેલ મૂડી જે રૂ. ૨.૩૭ કરોડ છે તે વધીને રૂ. ૩.૨૫ કરોડ થશે.